Gedagte vir die dag: Kyk verby die natuur as jy God wil raaksien | Maroela Media
"As ek in die natuur rondstap, sien ek my Skepper," sê iemand eenkeer vir my. Dit is waar. Ons lees dikwels in die Ou Testament dat die berge, oseane, strome en velde uitroep dat Hy die Here is. God se handewerk is te sien in sy skepping.
Een van die ontdekkings van my eie lewe was egter om te leer dat die Nuwe Testament nie die klem op die natuur laat val wanneer God se handewerk ter sprake is nie. Jesus sê as ons vir God wil "sien", moet ons na mense kyk. In Matteus 25:31-46 lees ons hoe Hy op die laaste dag mense innooi in sy heerlikheid omdat hulle goeie dinge vir Hom gedoen het. Jesus sê dan dat in soverre ons goed was vir hongeriges, vreemdelinge, gevangenes en ander, het ons dit vir Hom gedoen.
Ons hoef dus nie in die veld te gaan loop om in God vas te loop nie. Ons sien reeds iets van sy groot handewerke in mense. Selfs al het die lewe hulle bekrap, is dit ons werk as gelowiges om hulle met liefde te behandel. Die Here sal dit raaksien. Hy sal dit vir altyd onthou.
Die kwaliteit van vandag se mense is taamlik swak. Natuur -en kulturele vernietiging aan die orde van die dag. Ek bly maar by die natuur en belê daarin, nie in mense nie.
Here maak my oe en ore oop vir die nood wat so dikwels weggesteek word omdat mense trots is
Dis laster teen God! Teen die natuur van God en die natuur self. Geen wonder die mensdom is in so n lae punt. Christenskap het mense verwyder van God, nie vereenselwig. Die natuur is God, God is in alles, die nattur is nie n tersyde geskaapte alleenstaande entiteit nie, ons ook nie, uit stof onthou? Maar gaan aan, verpletter en verkrag alles in die naam van God huigelaars!
WAT n mooi gedagte van die dag is dit net nie kyk verby my selfmoord gedagtes en kyk na mense en die natuur ek skep weer moet